Diari Oficial de la Generalitat Valenciana


Sumari del DOGV 2157, del 02-12-1993 (1993/829965)

ORDRE de 25 de novembre de 1993, de la Conselleria d'Educació i Ciència, per la qual es modifica la de 15 d'abril, que convocava diverses ajudes i beques de formació i investigació universitària.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/25/(1)/dof/vci/html**

### Dades del document

Número de DOGV
:   2157

Data del DOGV
:   02-12-1993

Secció del DOGV
:   DISPOSICIONS GENERALS

Número del document
:   1993/829965


Data del document
:   25-11-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

Ordre de 25 de novembre de 1993, de la Conselleria d'Educació i Ciència, per la qual es modifica la de 15 d'abril, que convocava diverses ajudes i beques de formació i investigació universitària.  
La Generalitat Valenciana, a través de la Conselleria d'Educació i Ciència, ha mantingut durant els últims anys una política científica consistent, entre altres aspectes, en el desplegament de programes tendents a integrar la investigació científica com un factor de desenvolupament comunitari, mitjançant la concessió d'ajudes a la formació de professionals que constituesquen el suport futur del desenvolupament científic i tecnològic de la nostra societat, i també en la millora de l'equipament científic dels nostres centres d'investigació, política que es concreta en convocatòries anuals de beques i ajudes a la investigació, i, atesos els resultats satisfactoris, n'està prevista la continuïtat futura.  
La Generalitat Valenciana és igualment conscient que per a l'aconseguiment correcte dels seus objectius en aquest sentit, cal, així mateix, dotar d'equipament suficient les universitats i altres centres que realitzen treballs d'investigació en l'àmbit de la nostra comunitat autònoma.  
Així, l'Ordre de 15 d'abril de 1993, de la Conselleria de Cultura, Educació i Ciència, ha convocat diverses ajudes i beques de formació i investigació i d'equipament d'infraestructura de caràcter científic dels centres d'investigació, dins dels programes de Promoció General del Coneixement i Específic de Formació i de Perfeccionament de Professors i Investigadors "Generalitat Valenciana", del Pla de Foment de la Investigació Científica i Tècnica en la Comunitat Valenciana, publicada en el Diari Oficial de la Generalitat Valenciana de 28 d'abril.  
Tanmateix, l'execució del que disposa l'ordre abans esmentada ha posat de manifest la necessitat de realitzar un esforç públic major, dins de les disponibilitats de la Generalitat Valenciana, especialment, en els centres on la infraestructura és més deficitària, a fi de corregir progressivament els desajustos detectats.  
En virtut de tot això i fent ús de les competències que em 1 confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
únic  
Modificar la disposició quarta de l'Ordre de 15 d'abril de 1993, d'aquesta Conselleria, per la qual es convoquen ajudes i beques de formació i investigació, dins dels programes de Promoció General del Coneixement i Específic de Formació i de Perfeccionament de Professors i Investigadors "Generalitat Valenciana", del Pla de Foment de la Investigació Científica i Tècnica en la Comunitat Valenciana, que quedarà redactada en els termes següents:  
«Les beques i ajudes esmentades en el punt primer seran sufragades a càrrec de la línia de subvenció 403/000/93, programa 542,10 del pressupost de 1993, per un import global màxim de 761.214.965 PTA. El pagament d'assegurances mèdiques i d'accident anirà a càrrec del capítol 11 del programa 542,10 del pressupost de 1993, per un import global màxim de 8.000.000 PTA. Totes les ajudes d'equipament d'infraestructura seran sufragades ainb càrrec a la línia de subvenció 701/000/93, programa 542,10 del pressupost de l'any de 1993, per un import global màxim de 012.710.043 PTA.»  
DISPOSICIONS FINALS  
Primera  
S'autoritza el Director General d'Ensenyaments Universitaris i Investigació per a dictar les resolucions necessàries per al desplegament i execució del que disposa la aquesta ordre.  
Segona  
Contra aquesta ordre, que posa fi a la via administrativa, podrà interposar-se, després de la comunicació al Conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, del Règim Jurídic de les Administracions Públiques i els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que es considere procedent.  
València, 25 de novembre de 1993  
El Conseller d'Educació i Ciència,  
JOAN ROMERO GONZALEZ


Còpia Permalink ELI